Diari Oficial de la Generalitat Valenciana


Sumari del DOGV 1484, del 14-02-1991 (1991/820309)

DECRET 21/1991, de 4 de febrer, del Consell de la Generalitat Valenciana, pel qual s'accepta la cessió, a títol gratuït, de la propietat d'uns terrenys de 9.801 m2, situats en el terme municipal del Campello, per a la construcció d'un centre de BUP, realitzada per l'Ajuntament del Campello.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1991/02/04/21/dof/vci/html**

### Dades del document

Número de DOGV
:   1484

Data del DOGV
:   14-02-1991

Secció del DOGV
:   DISPOSICIONS GENERALS

Número del document
:   1991/820309


Data del document
:   04-02-1991

Organisme emissor
:   Conselleria de Cultura, Educació i Ciència

Tipus de document
:   Decret

Decret 21/1991, de 4 de febrer, del Consell de la Generalitat Valenciana, pel qual s'accepta la cessió, a títol gratuït, de la propietat d'uns terrenys de 9.801 m2, situats en el terme municipal del Campello, per a la construcció d'un centre de BUP, realitzada per l'Ajuntament del Campello.  
L?Ajuntament del Campello, en sessió plenària de data 24 d'abril de 1990, acordà la cessió gratuïta a la Generalitat Valenciana d'uns terrenys situats en el Campello, dels quals és propietari.  
Aquesta cessió es realitza amb el fi determinant de construir-hi un centre de BUP.  
A petició del Conseller de Cultura, Educació i Ciència s'iniciaren els tràmits legals oportuns per a l'acceptació i formalització de la cessió gratuïta dels terrenys, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d?octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del Conseller d'Economia i Hisenda i amb la deliberació prèvia del Govern Valencià en la reunió del dia 4 de febrer de 1991,  
DECRETE:  
Article primer  
S'accepta la cessió, a títol gratuït, realitzada per l?Ajuntament del Campello, dels terrenys de 9.801 m2 de superfície, situats en el terme municipal del Campello, que es descriuen a continuació:  
Parcel·la de terreny en el terme del Campello de nou mil vuit-cents un metres quadrats, en la partida del Tracho, que confronta: nord, hereus del Sr. Emilio Lledó Carratalá i resta de la finca matriu propietat del Sr. Vidal Masanet, en una línia de noranta-dos metres; sud, en una línia de setanta-sis metres, amb propietat del Sr. Pedro Garcia Seva i Sra. Teresa Marco Giner; est, en una línia de vuitanta-cinc metres, amb propietat del Sr. José Giner Juan i solars del Sr. Francisco Climent Carratalá i Sra. Dolores Planelles Poveda; i oest, amb terrenys, del mateix propietari, dels quals aquesta parcel·la se segrega.  
Figura inscrita en el Registre de la Propietat d'Alacant, al foli 145 del llibre 313, del Campello, tom 1.534 de l'arxiu, finca núm. 20.587 de registre.  
Article segon  
Aquesta cessió gratuïta dels terrenys esmentats comporta el compromís per part de la Generalitat Valenciana de construir-hi un centre de BUP.  
Article tercer  
La propietat de l?immoble haurà d'incorporar-se a l?Inventari General de Béns i Drets de la Generalitat Valenciana i inscriure?s al seu nom en el Registre de la Propietat.  
DISPOSICIO FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 4 de febrer de 1991.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI